CELEX: 62019TN0715
Language: hr
Date: 2019-10-21 00:00:00
Title: predmet T-715/19: Tužba podnesena 21. listopada 2019. – Wagenknecht protiv Europskog vijeća

17.2.2020   
            
            
               HR
            
            
               Službeni list Europske unije
            
            
               C 54/51
            
         
      Tužba podnesena 21. listopada 2019. – Wagenknecht protiv Europskog vijeća
      (predmet T-715/19)
      (2020/C 54/57)
      Jezik postupka: engleski
      
         Stranke
      
      
         Tužitelj: Lukáš Wagenknecht (Pardubice, Češka Republika) (zastupnik: A. Dolejská, odvjetnica)
      
         Tuženik: Europsko vijeće
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je Europsko vijeće nezakonito propustilo djelovati protiv sukoba interesa Andreja Babiša, češkog premijera, u pogledu proračuna EU-a.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog koji se temelji na tome da je tužitelj Europsko vijeće pozvao na djelovanje dopisom od 5. lipnja 2019., a 10. lipnja 2019. od njega zatražio da djeluje u skladu s člankom 265. UFEU-a zahtijevajući da Andrej Babiš, koji je u navodnom sukobu interesa, ne bude pozvan na sastanak Europskog vijeća 20. lipnja 2019. na kojem se pod točkom 4. dnevnog reda raspravljalo o proračunu Europske unije.
                  
                              —
                           
                           
                              Tužitelj ističe da je 20. lipnja 2019. češki premijer, A. Babiš, koji je u navodnom sukobu interesa, ipak bio na sastanku Europskog vijeća na kojem se pod točkom 4. dnevnog reda raspravljalo o proračunu Europske unije.
                           
                        
            
                  2.
               
               
                  Drugi tužbeni razlog koji se temelji na tome da je odgovor Europskog vijeća na tužiteljev poziv na djelovanje bio neodređen i proturječan te bez definiranog stajališta.
               
            
                  3.
               
               
                  Treći tužbeni razlog koji se temelji na tome da na tužitelja izravno utječe to što je Europsko vijeće propustilo isključiti A. Babiša iz odlučivanja o budućem proračunu Europske unije na sastancima Europskog vijeća, s obzirom na to da:
                  
                              i.
                           
                           
                              ni jedan drugi međuakt nije potreban da bi se sa sastanka Europskog vijeća isključila osoba koja je u sukobu interesa; i
                           
                        
                              ii.
                           
                           
                              to utječe na tužiteljev pravni položaj jer je on: (a) izabrani zastupnik češkog Senata koji je, kao član posebnog senatskog odbora osnovanog u tu svrhu, zadužen za istragu navodnog sukoba interesa češkog premijera i (b) budući konkurent kandidatima iz stranke ANO 2011 koja je pod kontrolom češkog premijera.
                           
                        
            
                  4.
               
               
                  Četvrti tužbeni razlog koji se temelji na osobnom utjecaju na tužitelja u pogledu navodnog propusta Europskog vijeća da djeluje protiv navodnog sukoba interesa češkog premijera, A. Babiša, koji proizlazi iz:
                  
                              i.
                           
                           
                              ustavne obveze nadzora nad pravilnim donošenjem pravnih akata Unije, uključujući proračun Europske unije (Višegodišnji financijski okvir 2021.-2027.);
                           
                        
                              ii.
                           
                           
                              ustavne obveze koja podrazumijeva pravo na nadzor češkog premijera kada djeluje u Europskom vijeću, uključujući obvezu odgovornog obnašanja dužnosti člana posebnog senatskog odbora zaduženog za istragu navodnog sukoba interesa češkog premijera, A. Babiša;
                           
                        
                              iii.
                           
                           
                              tužiteljeva izbora u češki Senat 2018. godine u konkurenciji s kandidatima stranke ANO 2011 koja je pod kontrolom češkog premijera.
                              Tužitelj tvrdi da bi odbijanje Općeg suda da prihvati ovaj slučaj bilo jednako uskraćivanju sudske zaštite, što bi onemogućilo članove nacionalnih parlamenata da nadziru svoje članove vlade u pogledu radnji koje oni poduzimaju u Europskom vijeću ili Vijeću.
                           
                        
            
                  5.
               
               
                  Peti tužbeni razlog koji se temelji na dužnosti Europskog vijeća da, u skladu s člankom 325. stavkom 1. UFEU-a i člankom 61. stavkom 1. Financijske uredbe (1), djeluje protiv sukoba interesa.
                  
                              —
                           
                           
                              Tužitelj tvrdi da su ispunjeni svi uvjeti na temelju kojih je Europsko vijeće dužno djelovati, odnosno spriječiti ili neutralizirati navodni sukob interesa češkog premijera, A. Babiša.
                           
                        
            
                  6.
               
               
                  Šesti tužbeni razlog koji se temelji na povredi dužnosti Europskog vijeća da djeluje u skladu s člankom 325. stavkom 1. UFEU-a i navedenim člankom 61. stavkom 1. Financijske uredbe.
               
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1. i ispravak SL 2018., L 294, str. 45.)